Subject: Järelpäring Andmekaitse Inspektsioonile
From: MENETLUS | TALLINNA KOHTUTÄITUR KAIRE PÕLTS <[email-masked]>
To: "info - AKI" <[email-masked]>
Date: Wed, 4 Feb 2026 12:05:45 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Edastan teile järelpäringu Andmekaitse Inspektsiooni seisukoha saamiseks
TMS § 26 lg 2 kohaldamisest.

TMS § 26 lg 2 kohaselt on kohtutäituril õigus pöörduda täitemenetluseks
vajaliku suulise ja kirjaliku teabe saamiseks kolmanda isiku poole,
sealhulgas nõuda andmeid võlgniku elu- või asukoha ning kontaktandmete
kohta, kui on alust arvata, et kolmas isik sellist infot omab.
Kohtutäituril on õigus nõuda täitemenetluseks vajalikke andmeid võlgniku
tasunõude ja muude hüvede kohta võlgniku tööandjalt ja teistelt võlgniku
suhtes kohustatud isikutelt. Kolmas isik on kohustatud andmeid esitama,
välja arvatud juhul, kui tal on seaduse alusel õigus andmete esitamisest
keelduda.

Kohtutäitur on täitemenetluses kohustanud võlgniku tööandjat teabenõude
korras avaldama kohtutäiturile andmed võlgniku saadava sissetuleku/töötasu
väljamakse andmete edastamiseks. Kohtutäitur on täitemenetluses
tuvastanud, et võlgniku sissetulekud laekuvad võlgniku välisriigi ja
kolmanda isiku arveldusarvele. Kohtutäitur on TMS § 8 kohaselt kohustatud
viivitamata tarvitusele võtma kõik seadusega lubatud abinõud
täitedokumendi täitmiseks, koguma täitemenetluseks vajalikku teavet ning
selgitama täitemenetluse osalistele nende õigusi ja kohustusi. Sellest
tulenevalt vajab kohtutäitur teabenõude korras nõutud andmeid
täitemenetluse läbiviimiseks, sh otsustamaks võlgnikule mittearestitava
sissetuleku tagamise, sissenõudjale teabe avaldamiseks välisriigi
arveldusarvete arestimiseks või varjatud sissetulekule sissenõude
pööramiseks.

Võlgniku tööandja on keeldunud teabe avaldamisest viidates alljärgnevale:

1)           Isikuandmete kaitse üldmääruse kohaselt on isiku pangakonto
number ja makseteenuse andmed mitteavalik info, st konfidentsiaalne ja
nende töötlemisel peab andmetöötleja töötlemisel järgima isikuandmete
kaitse reegleid.

Sellest tulenevalt ei ole XXXX  AS-l luba edastada teile teie poolt
küsitud isikuandmeid.

Palume teil põhjendatud huvi korral pöörduda vastuse saamiseks otse
andmesubjekti poole.

Palun siinkohal Andmekaitse Inspektsiooni seisukohta, millest tulenevalt
on antud teabe avaldamine kohtutäiturile keelatud ning millest tulenevalt
saab käesoleval juhul lugeda üldmäärust TMS § 26 lg 2 suhtes lugeda
ülimuslikuks õigusaktiks. Lisaks annab täitemenetluse seadustik
kohtutäiturile õiguse teabenõudele vastuse esitamata jätmise korral
määrata tööandjale sunniraha ning ühtlasi aitab teabe avaldamata jätmisega
võlgniku tööandja kaasa täitemenetluses võlgniku vara varjamisele, mis on
KarS § 385 kohaselt kriminaalkorras karistatav.

Lugupidamisega

Anni Lomp

Tallinna kohtutäituri Kaire Põlts büroo jurist

Tartu mnt 16B (III korrus) Tallinn 10117

telefon 6836390

 <mailto:[email-masked]> [email-masked]

--------------------------------------------

Käesolev E-kiri sisaldab konfidentsiaalset informatsiooni, mille
levitamine ega avalikustamine ilma saatja nõusolekuta ei ole lubatud. Kui
olete selle kirja saanud eksituse läbi, palun kustutage see E-kiri ja kõik
selle manused ning ärge levitage seda ega avaldage selle sisu